CENTEL ควัก 137 ลบ. เข้าซื้อหุ้น “Salad Factory” ตามแผนขยายธุรกิจร้านอาหาร!
CENTEL ควัก 137 ลบ. เข้าซื้อหุ้น "Salad Factory" ตามแผนขยายธุรกิจร้านอาหาร!
CENTEL ควัก 137 ลบ. เข้าซื้อหุ้น "Salad Factory" ตามแผนขยายธุรกิจร้านอาหาร!
2 ธ.ค. 2562

บริษัท โรงแรมเซ็นทรัลพลาซา จำกัด (มหาชน) หรือ CENTEL แจ้งว่าวันนี้ (2 ธ.ค.) บริษัท เซ็นทรัล เรสตอรองส์ กรุ๊ป จำกัด (CRG) ซึ่งเป็นบริษัทย่อย ได้เข้าลงทุนในบริษัท กรีน ฟู้ด แฟคทอรี่ จำกัด โดยเข้าซื้อหุ้นจากผู้ถือหุ้นเดิมจำนวน 20 ราย รวม 55,700 หุ้น และหุ้นเพิ่มทุนอีกจำนวน 41,200 หุ้น ทำให้ภายหลังจากการเพิ่มทุนแล้ว CRG จะถือหุ้นในบริษัทดังกล่าวทั้งสิ้น 96,600 หุ้น คิดเป็น 51% ของจำนวนหุ้นทั้งหมด คิดเป็นมูลค่าการลงทุนราว 137 ล้านบาท โดยแหล่งเงินทุนจะมาจากการดำเนินธุรกิจของบริษัท
สำหรับบริษัท กรีน ฟู้ด แฟคทอรี่ จำกัด เป็นบริษัทที่จัดตั้งเมื่อวันที่ 8 ต.ค.62 ทำธุรกิจร้านอาหารไทยภายใต้ชื่อ “Salad Factory”  ซึ่งปัจจุบันเปิดให้บริการ 6 สาขา และกำลังจะเปิดอีก 1 สาขาในเดือนธ.ค.62 ซึ่งการลงทุนครั้งนี้จะเป็นการขยายลงทุนในธุรกิจอาหารภายใต้แบรนด์ดังกล่าว ซึ่งเป็นไปตามกลยุทธ์ในการขยายธุรกิจร้านอาหาร